Ehdotus: neuvoston asetus yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen (EY) N:o 1268/1999 muuttamisesta /* KOM/2002/0519 lopull. - CNS 2002/0227 */



Virallinen lehti nro 331 E , 31/12/2002 s. 0195 - 0196



Ehdotus: NEUVOSTON ASETUS yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen (EY) N:o 1268/1999 muuttamisesta (komission esittämä) PERUSTELUT Elokuun 2002 puolivälissä tulvat aiheuttivat huomattavia tuhoja muun muassa useissa ehdokasmaissa. Vahingot olivat erityisen suuret Tsekissä ja Slovakiassa. Komissio katsoo, että yhteisöllä on oltava valmiudet reagoida asianmukaisesti tällaisiin ehdokasmaissa tapahtuviin poikkeuksellisiin luonnonkatastrofeihin eri välineitä hyödyntäen, muun muassa neuvoston asetuksella (EY) N:o 1268/1999 perustetun liittymistä valmisteleville toimenpiteille tarkoitetun Sapard-rahoitusvälineen avulla. Sapard-välineen yhteydessä ei kuitenkaan ole annettu säännöksiä, jotka koskisivat nimenomaan luonnonkatastrofien jälkeen toteutettavia toimia. Asetuksen (EY) N:o 1268/1999 1 artiklan 2 kohdan b alakohdassa kuitenkin mainitaan tavoitteena ensisijaisten erityisongelmien ratkaiseminen hakijamaiden maatalouden ja maaseudun kehittämiseksi kestävällä tavalla. Komissio katsoo, että maaseutualueiden jälleenrakennustoimia poikkeuksellisten luonnonkatastrofien jälkeen voidaan pitää Sapardin soveltamisalaan kuuluvina, ja näin ollen asetukseen (EY) N:o 1268/1999 olisi syytä lisätä erityissäännöksiä tällaisia toimia varten. Komission arvion mukaan poikkeuksellisista luonnonkatastrofeista kärsineillä alueilla on aiheellista nostaa tällaisten hankkeiden julkisen tuen enimmäistaso 50 prosentista 75 prosenttiin ja yhteisön rahoitusosuus 75 prosentista 85 prosenttiin julkisesta tuesta. Se on tämän asetusehdotuksen tarkoitus. 2002/0227 (CNS) Ehdotus: NEUVOSTON ASETUS yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen (EY) N:o 1268/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen [1], [1] EYVL C ..., ..., s. ... ottaa huomioon Euroopan parlamentin lausunnon [2], [2] EYVL C ..., ..., s. ... ottaa huomioon talous- ja sosiaalikomitean lausunnon [3], [3] EYVL C ..., ..., s. ... ottaa huomioon alueiden komitean lausunnon [4], [4] EYVL C ..., ..., s. ... sekä katsoo seuraavaa: (1) Elokuun 2002 puolivälissä tulvat aiheuttivat huomattavia tuhoja muun muassa useiden ehdokasmaiden maaseutualueilla. Yhteisöllä on oltava valmiudet reagoida asianmukaisesti tällaisiin ehdokasmaissa tapahtuviin poikkeuksellisiin luonnonkatastrofeihin eri välineitä hyödyntäen, muun muassa neuvoston asetuksella (EY) N:o 1268/1999 [5] perustetun liittymistä valmisteleville toimenpiteille tarkoitetun rahoitusvälineen avulla. Yksi välineen tavoitteista on ensisijaisten erityisongelmien ratkaiseminen näiden maiden maatalouden ja maaseudun kehittämiseksi kestävällä tavalla. [5] EYVL L 161, 26.6.1999, s. 87. Asetus sellaisena kuin se on muutettuna asetuksella (EY) N:o 2500/2001 (EYVL L 342, 27.12.2001, s. 1). (2) Asetuksessa ei ole erityissäännöksiä avustustoimista maaseutualueiden tukemiseksi poikkeuksellisten luonnonkatastrofien jälkeisessä jälleenrakennustyössä. (3) Tällaisten katastrofien jälkeen yhteisöltä edellytetään asianmukaisia toimia. Tämäntyyppiset onnettomuudet ovat sekä julkisen että yksityisen sektorin eri tahoille myös huomattava taloudellinen rasite, josta joudutaan vastaamaan samanaikaisesti liittymisvalmistelujen aiheuttamien rasitteiden kanssa. Osarahoitusvälineiden, kuten asetuksella (EY) N:o 1268/1999 perustetun välineen, yhteydessä sopiva tapa tukea mainitunlaisia katastrofialueilla sijaitsevissa maissa toteutettavia hankkeita olisi nostaa sekä yhteisön tuen osuutta että tukien enimmäistasoa. Asetus (EY) N:o 1268/1999 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 1268/1999 seuraavasti: Korvataan 8 artikla seuraavasti: "8 artikla Yhteisön rahoitusosuus 1. Yhteisön rahoitusosuus saa olla enintään 75 prosenttia tukikelpoisten julkisten menojen kokonaismäärästä seuraavia poikkeuksia lukuun ottamatta: a) mihin tahansa toimenpiteeseen kuuluvissa mainitunlaisissa hankkeissa alueilla, joilla komissio arvioi tapahtuneen poikkeuksellisia luonnonkatastrofeja, yhteisön rahoitusosuus voi olla enintään 85 prosenttia tukikelpoisten julkisten menojen kokonaismäärästä; b) edellä 2 artiklan viimeisessä luetelmakohdassa ja 7 artiklan 4 kohdassa tarkoitettujen toimenpiteiden osalta yhteisön rahoitusosuus voi olla enintään 100 prosenttia tukikelpoisista kokonaiskustannuksista. 2. Tuloja tuottaviin investointeihin sovelletaan seuraavia sääntöjä: a) edellä 1 kohdan a alakohdassa tarkoitettuja investointeja lukuun ottamatta tuloja tuottavien investointien julkinen tuki saa olla enintään 50 prosenttia tukikelpoisista kokonaiskustannuksista, ja yhteisön rahoitusosuus tästä saa olla enintään 75 prosenttia; b) edellä 1 kohdan a alakohdassa tarkoitettujen tuloja tuottavien investointien julkinen tuki saa olla enintään 75 prosenttia tukikelpoisista kokonaiskustannuksista, ja yhteisön rahoitusosuus tästä julkisesta tuesta saa olla enintään 85 prosenttia. Yhteisön rahoitusosuuden on aina oltava valtiontuelle vahvistettujen tuen enimmäistasojen ja kumulaatiota koskevien ylärajojen mukainen. 3. Rahoitustuen ja suoritusten määrät ilmoitetaan euroina." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan [1 päivästä heinäkuuta 2002]. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>